Lappeen seurakunta

Lappeen seurakunta on luterilainen seurakunta Lappeenrannassa, entisen Lappeen kunnan alueella. Se kuuluu Lappeenrannan seurakuntayhtymään. Seurakunnan kirkkoherrana toimii Mika Lehtola.

Historia
Vanhin kirjallinen maininta Lappeesta on vuodelta 1415, jolloin Turun maaoikeuden pöytäkirjasta kerrotaan Lappeen ja Savon välisen rajan tarkastuksesta. Lappeen ensimmäinen kirkko kalmistoineen sijaitsi Kauskilassa, mutta 1600-luvulla seurakunnallinen keskus siirtyi Saimaan rannalle muodostuneeseen kauppapaikkaan. Seurakunnan nykyinen kirkko, Lappeen Marian kirkko, valmistui vuonna 1794, ja se on viimeinen jäljellä oleva Juhana Salosen rakentama kaksoisristikirkko. 

Lappeen suuresta emäseurakunnasta on aikojen saatossa itsenäistynyt useita pienempiä seurakuntia. Taipalsaaren seurakunta syntyi 1571, Joutsenon seurakunta vuonna 1639, Luumäen seurakunta 1642, Lappeenrannan seurakunta 1913 ja Lauritsalan seurakunta 1951. Vuonna 1967 Lappeen, Lappeenrannan ja Lauritsalan seurakunnat muodostivat seurakuntayhtymän. Vuonna 1988 Lappeesta irrotettiin vielä Sammonlahden seurakunta, ja vuonna 2009 Nuijamaan ja Ylämaan seurakunnat liitettiin Lappeeseen.

Kuvia

Lähteet

Lappee
Mikkelin hiippakunnan seurakunnat
Lappeenrannan seurakunnat